20. marts

**20. marts** ir gada 79. diena pēc Gregora kalendāra (80. diena garajā gadā). Līdz gada beigām ir atlikušas 286 dienas.

## Vārda dienas
Irbe, Made

## Notikumi
* 44. gads p.m.ē. — Jūlija Cēzara bēres.
* 1815. gads — Napoleons Bonaparts ieradās Parīzē pēc izbēgšanas no Elbas ar 140 000 vīru lielu regulāru armiju un 200 000 brīvprātīgajiem karavīriem, tādējādi uzsākot savu "Simts dienu" valdīšanu.
* 1848. gads — 1848. gada revolūcijas vācu valstīs: Bavārijas karalis Ludvigs I atkāpās no troņa.
* 1861. gads — zemestrīce Argentīnas rietumos pilnībā iznīcināja Mendosas pilsētu.
* 1916. gads — Alberts Einšteins publicēja vispārējo relativitātes teoriju.
* 1939. gads — Vācijas ārlietu ministrs Joahims fon Ribentrops uzstādīja ultimātu Lietuvas ārlietu ministram par Klaipēdas atdošanu Vācijai.
* 1943. gads — Mao Dzeduns kļuva par Ķīnas komunistiskās partijas vadītāju.
* 1952. gads — ASV Senāts ratificēja miera līgumu ar Japānu.
* 1956. gads — Tunisija ieguva neatkarību no Francijas.
* 1986. gads — Žaks Širaks kļuva par Francijas premjerministru.
* 1995. gads — Tokijas metro tika veikts zarīna gāzes uzbrukums, kurā gāja bojā 12 cilvēki un cieta vismaz 1300.
* 1999. gads — serbi sāka uzbrukumu Kosovai.
* 2003. gads — sākās ASV iebrukums Irākā.
* 2004. gads — par Ķīnas Republikas prezidentu tika ievēlēts Čeņs Šuibiaņs.
* 2005. gads — Japānā Kjusju salas rietumos notika 7 balles stipra zemestrīce, kurā vismaz viens cilvēks gāja bojā un vismaz 250 cilvēku tika ievainoti.
* 2021. gads — Turcijas prezidents Redžeps Tajips Erdogans ar oficiālu valdības laikrakstā publicēto prezidenta dekrētu paziņoja par savas valsts izstāšanos no Stambulas konvencijas. Turcija kļuva par pirmo valsti, kas no tās izstājusies.

## Dzimuši
* 43. gads p.m.ē. — Ovidijs (Publijs Ovīdijs Naso), romiešu dzejnieks (miris 17. gadā)
* 1725. gads — Abdulhamīds I (عبد الحميد اول [abdy:l hami:di evvel]), Osmaņu impērijas sultāns (miris 1789. gadā)
* 1770. gads — Frīdrihs Helderlīns (*Friedrich Hölderlin*), vācu dzejnieks (miris 1843. gadā)
* 1809. gads (v.s., pēc j.s. ) — Nikolajs Gogolis (*Николай Васильевич Гоголь*), ukraiņu izcelsmes krievu rakstnieks (miris 1852. gadā)
* 1811. gads — Napoleons II (*Napoléon II*), Francijas troņmantinieks (miris 1832. gadā)
* 1820. gads — Aleksandru Joans Kuza (*Alexandru Ioan Cuza*), Rumānijas valdnieks (miris 1873. gadā)
* 1828. gads — Henriks Ibsens (*Henrik Johan Ibsen*), norvēģu dramaturgs (miris 1906. gadā)
* 1852. gads — Frenks Makkejs (*Frank MacKey*), ASV polo spēlētājs (miris 1927. gadā)
* 1856. gads:
** Frederiks Teilors (*Frederick Winslow Taylor*), ASV vadībzinātnieks (miris 1915. gadā)
** Eduards Volters (*Eduards Voltēris*), lietuviešu un latviešu folklorists, etnogrāfs (miris 1941. gadā)
* 1863. gads — Ernesto Nazarets (*Ernesto Nazareth*), brazīliešu komponists un pianists (miris 1934. gadā)
* 1904. gads — Beress Frederiks Skiners (*Burrhus Frederic Skinner*), ASV psihologs (miris 1990. gadā)
* 1908. gads — Maikls Redgreivs (*Michael Redgrave*), angļu aktieris (miris 1985. gadā)
* 1915. gads — Svjatoslavs Rihters (*Святослав Теофилович Рихтер*), pianists (miris 1997. gadā)
* 1917. gads — Vera Linna (*Vera Lynn*), angļu dziedātāja, dziesmu autore un aktrise (mirusi 2020. gadā)
* 1919. gads — Gerhards Barkhorns (*Gerhard Barkhorn*), vācu lidotājs (miris 1983. gadā)
* 1948. gads — Bobijs Ors (*Bobby Orr*), Kanādas hokejists
* 1950. gads — Viljams Hērts (*William Hurt*), ASV aktieris (miris 2022. gadā)
* 1958. gads — Hollija Hantere (*Holly Hunter*), ASV aktrise
* 1963. gads — Gregs Binklijs (*Gregg Binkley*), amerikāņu aktieris
* 1966. gads — Rolands Tjarve, latviešu žurnālists un sabiedrisks darbinieks (miris 2020. gadā)
* 1972. gads — Pedru Lami (*José Pedro Lamy Viçoso*), Portugāles autobraucējs
* 1976. gads — Česters Beningtons (*Chester Charles Bennington*), ASV rokmūziķis (miris 2017. gadā)
* 1980. gads — Roberts Javtoks (*Robertas Javtokas*), Lietuvas basketbolists
* 1981. gads — Ikers Kasiljass (*Iker Casillas*), spāņu futbolists
* 1984. gads:
** Irina Hazova (*Ирина Викторовна Хазова*), Krievijas distanču slēpotāja
** Dita Krūmberga, latviešu basketboliste
** Fernando Torress (*Fernando Torres*), spāņu futbolists

## Miruši
* 1393. gads — Jans Nepomuks (*Jan Nepomucký*), katoļu svētais (dzimis ap 1345. gadu)
* 1413. gads — Henrijs IV (*Henry IV*), Anglijas karalis (dzimis 1367. gadā)
* 1568. gads — Albrehts, (*Albrecht*, *Albertus*), Prūsijas hercogs (dzimis 1490. gadā)
* 1619. gads — Matiass (*Matthias*), Svētās Romas imperators (dzimis 1557. gadā)
* 1727. gads (v.s., pēc j.s. ) — Īzaks Ņūtons (*Isaac Newton*), angļu fiziķis, matemātiķis, astronoms, alķīmiķis, teologs (dzimis 1643. gadā)
* 1812. gads — Jans Ladislavs Duseks (*Jan Ladislav Dussek*), čehu pianists un komponists (dzimis 1760. gadā)
* 1894. gads — Lajošs Košuts (*Kossuth Lajos*), ungāru revolucionārs (dzimis 1802. gadā)
* 1898. gads (j.s., pēc v.s. ) — Ivans Šiškins (*Иван Иванович Шишкин*), krievu gleznotājs (dzimis 1832. gadā)
* 1925. gads — Džordžs Kerzons (*George Curzon*), britu politiķis (dzimis 1859. gadā)
* 1928. gads — Viljams Henrijs (*William Henry*), poļu izcelsmes Lielbritāniju pārstāvošs peldētājs un ūdenspolo spēlētājs (dzimis 1859. gadā)
* 1929. gads — Ferdinands Fošs (*Ferdinand Foch*), franču karavīrs (dzimis 1851. gadā)
* 1956. gads — Vilhelms Miklass (*Wilhelm Miklas*), Austrijas prezidents (dzimis 1872. gadā)
* 1960. gads — Leons Sē (*Léon Sée*), franču paukotājs (dzimis 1877. gadā)
* 1968. gads — Karls Teodors Dreiers (*Carl Theodor Dreyer*), Dānijas kinorežisors (dzimis 1889. gadā)
* 1990. gads — Ļevs Jašins (*Лев Иванович Яшин*), PSRS futbolists (dzimis 1929. gadā)
* 1997. gads — Tonijs Zale (*Tony Zale*), ASV bokseris (dzimis 1913. gadā)
* 2004. gads — Juliāna (*Juliana*), Nīderlandes karaliene (dzimusi 1909. gadā)
* 2020. gads — Kenijs Rodžerss (*Kenny Rogers*), ASV mūziķis (dzimis 1938. gadā)
* 2025. gads:
** Edijs Džordans (*Eddie Jordan*), Īrijas autosporta organizators, uzņēmējs, televīzijas raidījumu vadītājs (dzimis 1948. gadā)
** Vitolds Fokins (*Вітольд Павлович Фокін*), Ukrainas politiķis (dzimis 1932. gadā)

## Brīvdienas un piemiņas dienas
* Starptautiskā astroloģijas diena
* Starptautiskā laimes diena
* Veģetāriešu diena

## Atsauces